Stale sa mi tvoria nove vyrážky
Dobrý deň. Chcela by som sa spýtať či sa môžu aj naďalej tvoriť nove vyrazky aj keď sa už druhý deň natieram sirovou masťou? Kožná lekárka mi diagnostikovala svrab
Dobrý deň,
ďakujeme za Vašu otázku.
Tvorba nových vyrážok druhý deň liečby sírovou maťou nie je vylúčená. Po preliečení (zvyčajne po 3 dnoch liečby) môže nejakú dobu pretrvávať svrbenie, ale nemajú sa tvoriť nové vyrážky. Príznaky odoznejú v priebehu niekoľkých dní. V tom čase pokožku hydratujte telovým mliekom. V prípade akýchkoľvek ťažkostí sa obráťte na dermatologičku.
Prajem skorú úľavu od ťažkostí.
S pozdravom
PharmDr. Veronika Kiabová